Το ακούτε αυτό;
Δεν υπάρχει κάτι.
Αυτό έχω προετοιμάσει, ως ομιλητής στη σημερινή διοργάνωση,
για όλους εσάς.
Δεν έχω τίποτα.
Τίποτα.
Μηδέν.
Ούτε λίγο.
Απολύτως τίποτα.
Τίποτα έξυπνο. Τίποτα συναρπαστικό.
Δεν έχω καν ερευνήσει κάτι.
Δεν έχω να σας πω απολύτως τίποτα.
Και όμως, μέσω του τρόπου ομιλίας μου,
θα δώσω την εντύπωση πως λέω κάτι ενδιαφέρον.
Λες και αυτό που λέω είναι απίστευτο.
Και ίσως νιώσετε σα να μάθατε κάτι σήμερα.
Θα ξεκινήσω τώρα με την εισαγωγή.
Θα χρησιμοποιώ τα χέρια μου συνεχώς.
Θα κάνω αυτό με το δεξί μου χέρι, θα κάνω αυτό με το αριστερό.
Θα προσαρμόσω τα γυαλιά μου.
Και μετά θα σας κάνω σε όλους σας μια ερώτηση.
Σηκώνοντας το χέρι, σε πόσους από εσάς έχουν κάνει κάποια ερώτηση;
(Γέλια)
Εξαιρετικά, βλέπω μερικά χέρια.
Πάλι, δεν έχω πει τίποτα ουσιαστικό.
Τώρα, θα αντιδράσω σε αυτό
και θα κάνω πως σας λέω μια προσωπική ιστορία.
Κάτι για να χαλαρώσουμε.
Κάτι για να με αγαπήσετε.
Κάτι λίγο ντροπιαστικό.
Και εσείς θα πείτε «ααα».
Είναι αλήθεια. Έχει συμβεί.
(Γέλια)
Τώρα θα γενικεύσω το επιχείρημά μου.
Θα κάνω έντονες κινήσεις.
Θα το κάνω πραγματικά σοφιστικέ.
Θα αναφερθώ σε αυτόν εδώ τον άντρα.
Είμαι σίγουρος πως έκανε κάτι σημαντικό.
(Γέλια)
Αλλά εγώ τουλάχιστον δεν έχω ιδέα ποιος είναι.
Απλά έψαξα τη λέξη «επιστήμονας» στο Google.
(Γέλια)
Βλέπετε, θέλω να φαίνεται πως επιχειρηματολογώ,
πως χτίζω μια συλλογιστική,
πως σας εμπνέω να αλλάξετε τη ζωή σας, όταν στη πραγματικότητα,
απλώς,
εγώ...
κερδίζω...
χρόνο...
Τώρα, αν δεν με πιστεύετε, ας δούμε αυτούς τους αριθμούς.
Αυτό είναι κάτι πραγματικό που συμβαίνει τώρα.
Ο αριθμός των ομιλιών που δίνω είναι μία.
O αριθμός ενδιαφερουσών πληροφοριών στη παρούσα ομιλία μου,
χμ, αυτές θα είναι μηδέν.
Το ύψος μου είναι 1,79. Προσέξτε, όχι 1,78.
2 επί 6 μας κάνει 12.
Και περιέργως 6 επί 2 μας κάνει επίσης 12.
Το λένε τα μαθηματικά.
Το 352 είναι τριψήφιος αριθμός
1,2,3,4,5 και σχεδόν αμέσως μετά ακολουθούν το 6,7,8,9,10.
Για να γεμίσω λίγο τον χρόνο,
Θα σας δώσω να σκεφτείτε μερικούς ακόμα αριθμούς,
χμ ... 18.
237.
5.601.
2,6 εκατομμύρια.
Τέσσερα.
24. Απίστευτο!
(Γέλια)
Όλοι αυτοί είναι πραγματικοί αριθμοί.
Στη συνέχεια ας δούμε μερικά γραφήματα.
Αν κοιτάξετε αυτό το γράφημα πίτας, αυτό που θα δείτε
είναι πως η πλειοψηφία υπερέχει πολύ της μειοψηφίας.
Το βλέπετε όλοι; Δεν είναι απίστευτο;
Ας δούμε αυτό το ραβδόγραμμα τώρα,
επειδή μας δείχνει κάποια εξίσου άσχετα δεδομένα.
Τα κάνω όλα αυτά επειδή θέλω να φανεί
πως έχω προετοιμαστεί.
Αν το βλέπατε αυτό στο YouTube, χωρίς ήχο,
ίσως σκεφτόσασταν, «Αυτός ο τύπος ξέρει για τι μιλάει».
Αλλά δεν ξέρω.
Τρέμω, πανικοβάλλομαι, δεν ξέρω τίποτα.
Είμαι ένας απόλυτα μεγάλος απατεώνας.
Ξέρετε κάτι όμως;
Μου ζήτησαν να κάνω μια ομιλία TED.
Και θα τα καταφέρω, γαμώτο.
(Γέλια)
Τώρα, αν κοιτάξετε πίσω μου,
θα δείτε κάποιες λέξεις κάτω από κάποιες κοινότυπες φωτογραφίες.
Θα τις παρουσιάσω
λες και αξιοποιώ τον χρόνο μου και τον δικό σας.
Στην πραγματικότητα όμως, δεν ξέρω τι σημαίνουν ούτε οι μισές.
Και τώρα, καθώς οι φωτογραφίες συνεχίζουν, θα αρχίσω να λέω ασυναρτησίες.
Γουάγκα γουά, γκάμπα γκάμπα.
Γαλοπούλα, στόμα και στόμα.
Τσιπ, τριπ, ο σκύλος μου ο Σκιπ.
Σπάσε το και δοκίμασέ το, Ρίτσαρντ.
Είμαι ένα μικρούλικο μωράκι.
Και πεινάω στη κοιλίτσα μου.
Μπραντ Πιτ, Ούμα Θέρμαν.
Ονόματα, πράγματα.
Λέξεις, λέξεις και περισσότερα πράγματα.
Βλέπετε; Φαίνεται πως ίσως υπάρχει κάποιο νόημα, σωστά;
Πως ίσως, πιθανόν ίσως,
θα φτάσω σε κάποιο πρωτοφανές συμπέρασμα,
κουνάω τα χέρια μου, λες και θα συμβεί.
Βηματίζω πέρα δώθε, αυξάνω την ένταση,
Βγάζω τα γυαλιά, που παρεμπιπτόντως είναι απλά σκελετός.
(Γέλια)
Τα φόρεσα για να φαίνομαι έξυπνος,
αν και η όραση μου είναι τέλεια.
Τώρα θα επιβραδύνω λίγο.
Θα αλλάξω τον τόνο.
Θα δώσω την εντύπωση πως φτάνω σε κάποια κορύφωση.
Και αν όντως έφτανα;
(Γέλια)
Απίστευτο, σωστά; Τι μπορούμε να κάνουμε;
Η ζωή είναι απρόβλεπτη.
Αν κρατήσετε ένα πράγμα από τη σημερινή ομιλία,
θα ήθελα να θυμηθείτε τι σας είπα στην αρχή,
και θέλω να σκεφτείτε τι ακούτε τώρα.
Γιατί δεν υπήρχε απολύτως τίποτα,
κι ακόμα δεν υπάρχει τίποτα, σκεφτείτε το.
Ή μην το σκέφτεστε, δεν παρεξηγώ.
Τώρα θα σταματήσω να μιλάω.
Σας ευχαριστώ.
(Χειροκρότημα)